

Republika Hrvatska

Primorsko – goranska županija

Grad Krk,Dječji vrtić

 «Katarina Frankopan«

 **POLUGODIŠNJI IZVJEŠTAJ O IZVRŠENJU FINANCIJSKOG PLANA PREDŠKOLSKE USTANOVE GRAD KRK,**

 **DJEČJI VRTIĆ „KATARINA FRANKOPAN“**

 **ZA 2023. GODINU**

 Krk, kolovoz 2023.

 **UVOD**

 Sadržaj polugodišnjeg izvještaja o izvršenju financijskog plana propisan je člankom 81. Zakona o proračunu („Narodne novine“ broj 144/21) i člankom 31. Pravilnika o polugodišnjem i godišnjem izvještaju o izvršenju proračuna i financijskog plana (“Narodne novine” broj 85/2023).

Polugodišnji izvještaj o izvršenju proračuna sadrži:

* opći dio proračuna
* posebni dio proračuna
* obrazloženje ostvarenja prihoda i primitaka, rashoda i izdataka

Grad Krk, Dječji vrtić „Katarina Frankopan“ proračunski je korisnik Grada Krka. Ustanova obavlja djelatnost na području otoka Krka, obuhvaća općine: Omišalj, Malinska-Dubašnica, Dobrinj, Vrbnik, Punat, Baška i Grad Krk.

Dječji vrtić financira se proračunskim sredstvima nadležnog proračuna Grada Krka i sredstvima nenadležnih proračuna otočkih općina, kao i prihodima po posebnim propisima odnosno uplatama roditelja te ostalih financijskih prihoda ( kamate na depozite po viđenju i prihoda od zateznih kamata).

 Proračun Dječjeg vrtića za 2023. godinu s projekcijama za 2024. i 2025. godinu usvojen je dana 14. prosinca 2022. godine na 09. sjednici Gradskog vijeća Grada Krka u iznosu 3.408.600 € prihoda te u istom iznosu od 3.408.600 € rashoda. Prva izmjena financijskog plana za 2023. godinu usvojena je na 12. sjednici Gradskog vijeća Grada Krka dana 27. lipnja 2023 godine u iznosu 3.789.030,32 € ukupnih prihoda te 469,68 € prenesenog viška i 3.789.500,00 € ukupnih rashoda.

1. **OPĆI DIO**

 Opći dio financijskog plana sadrži:

* Sažetak Računa prihoda i rashoda i Računa financiranja koji prikazuje ukupno ostvarenje prihoda i primitaka te rashoda i izdataka na razini razreda ekonomske klasifikacije te razliku između ukupno ostvarenih prihoda i primitaka te rashoda i izdataka za izvještajno razdoblje prethodne i tekuće godine, izvorni plan (odnosno posljednje usvojene izmjene), indeks ostvarenja izvještajnog razdoblja u odnosu na prethodnu godinu, te indeks ostvarenja u odnosu na tekući plan.
* Račun prihoda i rashoda koji sadrži prihode i rashode iskazane prema ekonomskoj klasifikaciji, izvorima financiranja i funkcijskoj klasifikaciji
* Račun financiranja u kojima su iskazani podaci o ostvarenim prihodima i primicima, rashodima i izdacima prema ekonomskoj klasifikaciji i izvorima financiranja te rashoda iskazanih prema funkcijskoj klasifikaciji.

**Tablica 1. Sažetak računa prihoda i rashoda**



Za prvo polugodište 2023. godine na razini Ustanove ostvaren je višak prihoda poslovanja u iznosu od 57.309,12 €. Preneseni višak poslovanja iz prethodnih godina u iznosu 469,68 € dobiven od HZZ-a za stručno osposobljavanje za rad bez zasnivanja radnog odnosa, kao neutrošena sredstava biti će vraćena HZZ-u. Za financiranje nefinancijske imovine u 2023. godini utrošeno je 4.251,85 € odnosno 5% planiranog financijskim planom za 2023. godinu.

 **RAČUN PRIHODA I RASHODA**

 **Tablica 2. Prihodi poslovanja**

|  |  |  |
| --- | --- | --- |
|  **Prihodi po ekonomskoj klasifikaciji:** |   |   |
| -Tekuće pomoći proračunskim korisnicima iz  proračuna koji im nije nadležan | (6361) | 896.796,06 € |
| - Prihodi od kamata- Prihodi od zateznih kamata | (6413)(6414) | 0,00 €0,27 € |
| - Ostali prihodi-roditeljska uplata- Tekuće donacije | (6526)(6631) | 309.130,02 €0,00 € |
| - Prihodi iz nadležnog proračuna za redovnu djelatnost | (6711) | 505.236,00 € |
| - Ostali prihodi | (6831) | 0,00 € |
|  ***Ukupni prihodi za redovnu djelatnost*** |  |  ***1.711.162,35 €*** |
| - Kapitalne pomoći proračunskim korisnicima iz  proračuna koji im nije nadležan  | (6362) | 1.732,85 € |
| - Prihodi iz nadležnog proračuna za nefinancijsku Imovinu | (6712) | 2.519,00 € |
|  ***Ukupni prihodi za nefinancijsku imovinu*** |  | **4.251,85 €** |
| Ukupni prihodi poslovanja | (6) | ***1.715.414,20 €*** |
|  |  |  |
| **Sveukupni prihodi** | **(6)+(7)** | **1.715.414,20 €** |

Ukupni prihodi poslovanja u izvještajnom razdoblju ostvareni su u iznosu od 1.715.414,20 €, što predstavlja ostvarenje od 45% u odnosu na planirani iznos od 3.789.030,32 € odnosno povećanje od 12% u odnosu na 2022. godinu kada su ukupni prihodi iznosili 1.525.775,29 €. Stanje novčanih sredstava na računu na početku izvještajnog razdoblja iznosi 291.397,71 € dok je na kraju izvještajnog razdoblja stanje na računu 307.042,47 €. Razlog povećanja prihoda je povećanje kapaciteta tj. otvaranje jedne nove skupine u područnom vrtiću Omišalj s 01. rujna 2022. godine, zatim radi upisanog većeg broja djece u odnosu na državni pedagoški standard u jaslicama matičnog vrtića u Krku u skupini rade tri odgojitelja tijekom čitave pedagoške godine također zaposlena su i dva nova treća odgojitelja i to po jedan u područnom vrtiću Baška i Punat radi podrške djeci s teškoćama.

**Pomoći proračunskim korisnicima iz proračuna koji im nije nadležan**

U izvještajnom razdoblju 2023. godine pomoći od nenadležnih proračuna iznose 898.528,91 € dok su u 2022. godini iznosili 809.958,69 €, povećana su za 11% iz razloga što su povećani rashodi za novozaposlena dva odgojitelja u područnom vrtiću Omišalj, te po jedan treći odgojitelj u područnom vrtiću Baška i Punat. U odnosu na plan koji iznosi 1.962.700,00 € ostvareno je 46%. Mjesečne uplate tekućih pomoći proračunskim korisnicima iz proračuna koji nije nadležan odnosno otočkih općina tako su povećane.

**Prihodi od financijske imovine**

Ovi prihodi odnose se na prihode od zateznih kamata u iznosu 0,27 € što predstavlja smanjenje u odnosu na 2022. godinu kada je iznos bio 0,78 €, prihodi se odnose na naplatu utuženog potraživanja uz koje su naplaćene i kamate.

 **Prihodi po posebnim propisima**

Prihodi po posebnim propisima odnose se na prihode od roditeljskih uplata i iznose 309.130,02 € u odnosu na 2022. godinu kad su prihodi po posebnim propisima iznosili 287.129,45 €, povećani su za 8%, razlog tome je stanje roditeljskih uplata na dan izvještaja te nešto veći broj upisane djece u Dječji vrtić u pedagoškoj 2022/2023.godini. Plan za tekuće razdoblje iznosi 591.000,00 € što znači da je ostvarenje plana 52 %.

 **Prihodi iz nadležnog proračuna za financiranje rashoda poslovanja**

Ovi prihodi odnose se na prihode iz nadležnog proračuna Grada Krka za financiranje rashoda poslovanja u dječjem vrtiću Krk te područnom vrtiću Krk i Vrh u iznosu 507.755,00 € dok su u 2022. godini iznosili 428.653,53 €, povećanje iznosi 18%. Financiranje rashoda poslovanja za redovnu djelatnost iznosi 505.236,00 € dok rashodi za nabavu nefinancijske imovine iznose 2.519,00 €. Planirani prihod iznosi 1.235.330,32 € što predstavlja 41% od plana za 2023. godinu. Razlog povećanja prihoda iz nadležnog proračuna odnosi se na povećanje rashoda za zaposlene.

***Graf br.1 Prihodi po ekonomskoj klasifikaciji***

|  |  |  |
| --- | --- | --- |
| **Tablica 3. Rashodi poslovanja** |  |  |
| **Rashodi po ekonomskoj klasifikaciji:** |   |   |
| - Plaće za redovan rad | (3111) | 1.102.572,03 € |
| - Ostali rashodi za zaposlene | (3121) | 25.787,70 € |
| - Doprinosi za zdravstveno | (3132) | 165.030,76 € |
| - Materijalni rashodi | (32) | 357.621,65 € |
| - Financijski rashodi | (34) | 2.841,09 € |
|  ***Ukupno rashodi poslovanja*** | ***(3)*** | ***1.653.853,23 €*** |
| - Rashodi za nabavu neproizvedene imovine | (41) | 0,00 € |
| - Rashodi za nabavu proizvedene dugotrajne imovine | (42) | 4.251,85 € |
| - Rashodi za ulaganja u nefin. imovinu (građ.obj.) | (45) | 0,00 € |
|  ***Rashodi za nefinancijsku imovinu*** | ***(4)*** | ***4.251,85 €*** |
|  **Sveukupni rashodi** | **(3)+(4)** | **1.658.105,08 €** |
|  |  |   |
| Višak prihoda poslovanja 2023.g.Višak prihoda poslovanja preneseni iz 2022.g. Manjak prihoda poslovanja od nefin. imovine 2023.g.  | 92211(6+9)-(3+4)  | 57.309,12 €469,68 €0,00 € |
| Višak prihoda poslovanja od nef.imov.preneseni 2022. | 92212 | 0,00 € |
|  **Sveukupni višak** |  | **57.778,80 €** |
|  |  |  |
|  |  |  |
| **Ukupni višak/manjak prihoda poslovanja 2023.** |  | **57.778,80 €** |

Ukupni rashodi poslovanja ostvareni su u iznosu od 1.658.105,08 € dok su u 2022. godini ostvareni u iznosu od 1.466.523,43 €, što predstavlja povećanje od 13% i ostvarenje plana za 2023. godinu u iznosu od 45%. Najveće povećanje odnosi se na rashode za zaposlene, materijal i sirovine, materijal i dijelove za tekuće i investicijsko održavanje, usluge tekućeg i investicijskog održavanja, računalne usluge, usluge čišćenja i pranja te premije osiguranja.

 Usluge tekućeg održavanja odnose se na redovne servise lifta, video nadzora, održavanja opreme, popravka raznih uređaja kao što su perilice za suđe, hladnjaci, klima uređaji i sl.

 **Rashodi za zaposlene**

Rashodi za zaposlene iznose 1.293.390,49 € što predstavlja povećanje u odnosu na 2022. godinu 16% kada su iznosili 1.117.092,69 € i ostvarenje od 45% u odnosu na planirani iznos od 2.852.700,00 €. Za bruto plaće utrošeno je 1.102.572,03 €. Prosječan broj zaposlenih na osnovu stanja na početku i na kraju izvještajnog razdoblja iznosi 155 radnika.

Ostali rashodi za zaposlene odnosno materijalna prava radnika iznose 25.787,70 € a odnose se na isplatu jubilarnih nagrada ostvarenih u izvještajnom razdoblju, dara u naravi, otpremnina za odlazak u mirovinu te potpora u slučaju smrti članova uže obitelji radnika i potpore radnicima zbog neprekinutog bolovanja dužeg od 90 dana. Broj zaposlenih se povećao za dva radnika zaposlenih u područnom vrtiću Omišalj te četiri treća odgojitelja u matičnom vrtiću u Krku i područnim vrtićima Baška i Punat.

Doprinosi za obvezno zdravstveno osiguranje povećani su 12% te iznose 165.030,76 € dok je plan za 2023. godinu 146.855,59 €.

 **Materijalni rashodi**

 Ova skupina rashoda povećala se u ukupnom iznosu 3 % i iznosi 357.621,65 €, dok je za 2022. godinu iznos bio 346.975,94 €. Službenih putovanja bilo je minimalno iz razloga što su stručna usavršavanja održana online predavanjima. Naknade za prijevoz radnika na posao i s posla iznose 30.955,44 € dok su u 2022. godini iznosile 24.468,33 € iznos je povećan a ovisi o relacijama na kojima putuju radnici. Obračun troškova prijevoza na posao i s posla obračunavao se 0,18 € po prijeđenom kilometru za udaljenost od mjesta stanovanja do mjesta rada, dok se ranije trošak prijevoza na posao i s posla obračunavao po cijeni 1,00 kn po prijeđenom kilometru.

Rashodi za materijal i sirovine iznose 225.118,34 € i smanjeni su za 6% iz razloga što su cijene energenata smanjene budući je Vlada RH donesla Uredbu o otklanjanju poremećaja na domaćem tržištu energije  te je očekivano smanjen iznos za trošak električne energije.

U izvještajnom razdoblju utrošeno je za nabavu sitnog inventara iznos od 9.787,08 € čime je nabavljena didaktička oprema, telefonska centrala, ormarić za odlaganje četkica za pranje zubi, ormarić za odgojitelje, termobox, perilica za rublje, usisavač, glazbena linija, CD playeri, kuhinjski uređaji, posteljina za dječje ležaljke, dječji bicikli i sl.

 **Rashodi za usluge**

 Ova skupina rashoda iznosi 89.973,84 € što u odnosu na 2022. godinu s iznosom od 74.823,97 € ima povećanje od 20%. Rashodi za usluge tekućeg i investicijskog održavanja povećane su za 27% i iznose 36.289,50 € obuhvaćaju redovna servisiranja opreme, razne popravke kuhinjskih uređaja, izrada nadstrešnice u matičnom vrtiću u Krku, popravak cirkularne pumpe u Područnom vrtiću Omišalj i dr. Zdravstvene i veterinarske usluge iznose 3.267,82 € dok su 2022.godine iznosile 5.231,71 € razlog smanjenja je prestanak obveze dezinsekcija prostorija u kojima su boravile osobe pozitivne na Covid-19

te troškovi testiranja radnika na Covid-19. za potrebe dolaska na posao. Računalne usluge za održavanje informatičkog programa povećane su zbog obima posla kao što je prelazak valute iz kune u euro te se sve aplikacije moraju izmijeniti. Intelektualne usluge povećane su iz razloga što su zaposleni studenti na Studentski ugovor za obavljanje poslova radi zamjene odsutnih radnika.

­

**Ostali nespomenuti rashodi poslovanja**

Ova skupina rashoda se povećala za 41 % i iznosi 9.214,42 €. Rashodi se odnose na premije osiguranja u iznosu 5.332,61 € što predstavlja povećanje za 28% iz razloga što je nakon provedenog postupka jednostavne nabave premija osiguranja povećana, kao i naknada koja se plaća za nezapošljavanje invalida iznosi 3.168,33 € što mjesečno iznosi 560,00 € a plaća se za četiri osobe.

**Financijski rashodi**

Ovi rashodi odnose se na bankarske usluge i usluge platnog prometa te iznose 2.841,09 € i povećani su u odnosu na 2022. godinu 16% kad su iznosili 2.454,80 € dok je plan za 2023. godinu 6.590,00 € i realizacija iznosi 43%.

**Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 4.251,85 €. Za potrebe područnog vrtića u Vrhu nabavljen je klima uređaj u iznosu 1.581,25 €, za područni vrtić Vrbnik nabavljen je svijetleći stol i polica na kotačima u iznosu 1.296,00 € u matičnom vrtiću nabavljen je ormar za plinske boce u iznosu od 686,25 € te za potrebe uprave nabavljen je skener i printer u vrijednosti 688,00 €.

**Višak prihoda poslovanja**

U 2023. godini ostvaren je višak prihoda poslovanja u iznosu od 57.309,12 €, dok preneseni višak poslovanja iznosi 469,68 € i biti će utrošen u slijedećem razdoblju za isplatu plaće radnicima.

**Ukupan višak prihoda**

 Ukupan višak prihoda i primitaka sastoji se od prenesenog viška prihoda u iznosu od 469,68 € koji je dobiven od HZZ-a i viška prihoda poslovanja u iznosu 61.560,97 € kn te umanjen za manjak prihoda od nefinancijske imovine u iznosu 4.251,85 € te iznosi 57.309,12 €.

|  |
| --- |
| **Tablica 4. Rashodi prema izvorima financiranja** |
| Red.br | VRSTA IZVORA | Izvršenje proračuna 1-6/2022. | Tekući plan 2023. | Izvršenje proračuna za 1-6/2023. | Index 5/3 |
| 1 | 2 | 3 | 4 | 5 | 6 |
| 1. | 11 Opći prihodi i primici | 428.653,54 |  1.235.330,32 | 507.755,00 | 118 % |
| 2. | 23-Vlastiti prihodi-korisnici | 234.725,68 |  591.469,68 | 251.821,17 | 107 % |
| 3. | 43-Pomoći –korisnici  | 809.958,70 | 1.962.700,00 | 898.528,91 | 111 % |
| **UKUPNO** | **1.473.337,92** | **3.789.500,00** | **1.658.105,08** | **113 %** |

**Rashodi prema funkcijskoj klasifikaciji**

Prema funkcijskoj klasifikaciji rashodi su namijenjeni predškolskom odgoju i obrazovanju te su ostvareni u iznosu 1.658.105,08 € dok je planirani iznos za 2023. godinu 3.789.500,00 € što predstavlja realizaciju od 44%.

***Graf br.2 Rashodi po ekonomskoj klasifikaciji***

**2. POSEBNI DIO**

U Posebnom dijelu proračuna, koji je priložen polugodišnjem izvještaju i njegov je sastavni dio, rashodi i izdaci iskazani su po organizacijskoj i programskoj klasifikaciji na razini odjeljka ekonomske klasifikacije.

**Rashodi i izdaci po organizacijskoj klasifikaciji**

Prema organizacijskoj klasifikaciji rashodi i izdaci iznose 1.658.105,08 € dok su u Financijskom planu za 2023. godinu planirani u iznosu 3.789.500,00 €.

**Rashodi i izdaci po programskoj klasifikaciji**

Prema programskoj klasifikaciji rashodi iznose 1.658.105,08 € ostvarenje iznosi 44% od planiranih rashoda koji iznose 3.789.500,00 €. U Dječjem vrtiću provodi se osnovni program a to je predškolski odgoj i obrazovanje.

**Osnovni program predškolskog odgoja i obrazovanja**

Dječji vrtić Katarina Frankopan provodi osnovni program predškolskog odgoja i obrazovanja koji obuhvaća stvaranje i osiguravanje uvjeta za brigu i skrb djece predškolske dobi provođenjem programa njege, odgoja i obrazovanja, zdravstvene zaštite, prehrane i socijalne skrbi za djecu u svim objektima.

**Osnovni program ( šifra 4001 predškolski odgoj)** dijeli se na aktivnosti:

- redovna djelatnost objekata u Krku i Vrhu ( aktivnost A400101),

-redovna djelatnost objekata u otočkim općinama ( aktivnost A400103) te

- redovna djelatnost financirana iz vlastitih sredstava- uplate roditelja (aktivnost A400105).

Uz redovnu djelatnost provodi se i aktivnost kapitalnih ulaganja te imamo:

-kapitalno ulaganje za opremu objekata u Krku i Vrhu (aktivnost K400102) i

-kapitalno ulaganje za opremu objekata u otočnim općinama (aktivnost K400104)

 Program se sastoji od:

- 10 satnog programa odgojno-obrazovnog rada a obuhvaća vrtić u sjedištu u Krku i osam područnih vrtića u Omišlju, Njivicama, Malinskoj, Krku, Vrhu, Vrbniku, Puntu i Baški,

- 9,5 satnog programa u područnom vrtiću u Polju i

- 5,5 satnog programa a provodi se u matičnom vrtiću za djecu s posebnim potrebama.

Djelatnost se odvija u skladu sa Zakonom o predškolskom odgoju i obrazovanju, Statutom vrtića te ostalim pravilnicima i propisima vezanim uz rad Vrtića.

Vrtić djeluje u 41 odgojno-obrazovnoj skupini, od toga 4 skupine djece u godini pred polazak u školu (Krk, Omišalj i Malinska), 25 vrtićkih mješovitih, 1 vrtićka skupina djece s posebnim potrebama i 11 jasličkih mješovitih skupina. S 01. lipnja 2023.godine otvorena je još jedna jaslička skupina u područnom vrtiću Baška (skupina će biti otvorena samo tijekom ljetnih mjeseci) zbog većeg broja upisane djece odnosno potreba roditelja za uslugom vrtića.

U neposrednom radu s djecom radi 90 odgojitelja, 2 edukacijska rehabilitatora- odgojitelja u skupini za djecu s teškoćama. U provođenju programa još su uključeni stručni tim kojeg čine ravnateljica, 2 pedagoginje, psihologinja i zdravstvena voditeljica. Na poslovima prehrane radi 15 kuharica , na poslovima održavanja rade 2 domara, na poslovima pospremanja rade 22 spremačice, na poslovima administrativno računovodstvenih poslova rade tajnica, voditeljica računovodstva i 2 administrativno računovodstvena radnika.

**Posebni program** provodi se u područnom vrtiću Punat i to kraći vjerski katolički program. U trajanju od 250 sati provodi se i program predškole za djecu u godini pred polazak u školu.

**Ciljevi programa**

Cilj odgojno- obrazovnog rada je ponuđenim sadržajima, aktivnostima, kvalitetnim i poticajnim prostornim i materijalnim okruženjem utjecati na cjeloviti rast i razvoj djece odnosno ostvarivati maksimalni razvojni napredak: socio- emocionalni, tjelesni i kognitivni.

Bitna zadaća odgojno- obrazovnog rada: Sa ciljem osiguravanja kontinuiteta u odgojno-obrazovnom radu, nastavno na prošlogodišnju bitnu zadaću ove pedagoške godine unutar cjelovitog razvoja utjecali smo na razvoj socijalnih kompetencija: poticanje djeteta na odgovorno ponašanje, pozitivan i tolerantan odnos prema drugima, vršnjačku suradnju, uzajamno pomaganje i poštivanje.

Nacionalni kurikulum polazi od shvaćanja djeteta kao socijalnog subjekta, tj. aktivnog sustvaratelja vlastitog razvoja, kulture, odgoja i učenja, koji aktivno sudjeluje u oblikovanju odgojno-obrazovnoga procesa. Vrtić se shvaća kao sustav međusobno prepletenih i recipročnih odnosa različitih socijalnih subjekata koji se poštuju i podržavaju.

Uvažavajući Kurikulum ranog i predškolskog odgoja koji razrađuje odgojne ciljeve i kompetencije u najboljem interesu djece, kao cilj navodimo osposobljavanje djece za demokratske odnose u vrtiću i društvu kroz:

Poticanje na iznošenje svojih stavova, stvaranje poticajnog socijalnog okruženja, uključivanje djece u donošenje odluka koje se odnose na njihovo življenje u vrtiću, vrtić je mjesto kvalitetnih odnosa, suradnje i tolerancije ako se u njemu: osiguravaju prava djeci na jednakost, poštuje i prihvaća svaki oblik različitosti djece i njihovih obitelji, prihvaća subjektivitet svakog djeteta, razvijaju recipročni odnosi u ozračju povjerenja, djecu potiče na učenje socijalno prihvatljivog ponašanja, djecu potiče na samoprocjenu i ostvaruje fleksibilan pristup u oblikovanju odgojno- obrazovnog procesa.

U navedenom razvojnom području integrirane su slijedeće kompetencije: učiti kako učiti, istraživanje i razvijanje svijesti, komunikacijske, kreativne i umjetničke.

Cilj je osiguranje dobrobiti za dijete; procesa kojim se integrira zdravo i uspješno individualno funkcioniranje sa pozitivnim socijalnim odnosima u kvalitetnom okruženju vrtića.

U svakodnevni odgojno- obrazovni rad implementirani su kraći programi: sigurnosno – zaštitni program, program prevencije ovisnosti, program aktivnosti za sprječavanje nasilja među djecom i mladima, program predškole u trajanju od 250 sati, program katoličkog vjerskog odgoja u izvan obiteljskim uvjetima (u područnom vrtiću u Puntu).

Vezano uz eko- program, Vrtić je nastavio višegodišnju praksu oplemenjivanja i uređivanja vrtićkih vrtova i povrtnjaka te je na taj način omogućio djeci mnoge dobrobiti: boravak na zraku, stjecanje zdravih životnih navika (zdrava prehrana, kretanje), uzgajanje biljaka i briga o vrtu (radne navike i razna praktična znanja).

I dalje se provodi pravilno odvajanje otpada u svakoj sobi dnevnog boravka te se vodi briga o racionalnom korištenju vode i električne energije.

 Na susretu međunarodnih Ekoškola u kongresnoj dvorani Zagrebačkog Velesajma, 7. lipnja 2023. godine stekli smo dijamantni status kao priznanje Udruge Lijepa naša za 14 godina uspješne provedbe programa Ekoškole u svim svojim vrtićima.

 Na nivou Ustanove sudjelovali smo u projektu „Zasadi stablo, ne budi panj“, a doniranim sadnicama stabala obogatili smo i uljepšali vrtićka dvorišta.

Četrdeset predškolaca iz Krka, Malinske, Omišlja i Vrbnika sudjelovalo je 20. svibnja 2023. godine na Olimpijskom festivalu dječjih vrtića PGŽ-a.

Od značajnijih projekata, vrtić se uključio u projekt humanitarnog karaktera „Marijini obroci“ koji je trajao tijekom cijele pedagoške godine. Marijini obroci globalni je pokret koji uspostavlja programe školskog hranjenja u zajednicama u kojima siromaštvo i glad sprečavaju djecu da se školuju. „Mary's Meals“ pruža svakodnevne obroke u školi za više od milijun djece u Africi, Aziji, Latinskoj Americi, Karibima i Istočnoj Europi.

Pedagoška dokumentacija vodi se sukladno Pravilniku, a obavezna dokumentacija obuhvaća: Matičnu knjiga djece, Imenik djece, Knjigu pedagoške dokumentacije odgojne skupine, Ljetopis dječjeg vrtića, Knjigu zapisnika, Evidenciju realizacije stručnog usavršavanja, Godišnji plan i program odgojno-obrazovnog rada, Godišnje izvješće odgojno- obrazovnog rada, Dosje djeteta s posebnim potrebama, Listu praćenja razvoja i postignuća djeteta, ostalu internu dokumentaciju (evidencija sati prema strukturi radnog vremena, upisni materijal, dokumentacija o stvaralaštvu djece, bilješke, uradci, foto i video zapisi i sl.). Stručno usavršavanje odgojitelja i stručnih suradnika odvijalo se sukladno Godišnjem planu i programu Ustanove za pedagošku godinu 2022./2023. Sve planirane edukacije su realizirane, a većinom su se odvijale putem platformi (on- line). Stručno usavršavanje vodi se na obrascu „Program stručnog usavršavanja“.

U odnosu na bitnu zadaću odgojno-obrazovnog rada je svaka odgojna skupina postavila i bitne ciljeve u suradnji s roditeljima. Tijekom godine, u okviru orijentacijskih planova odgojno-obrazovnog rada, na temelju praćenja aktualnih potreba djece i roditelja su se postavile specifične zadaće i oblici suradnje s roditeljima.

Neki su odgojiteljski timovi, u dogovoru s roditeljima, komunicirali putem društvenih mreža, razmjenjujući na taj način informacije o aktivnostima u grupi i ostalim događanjima na nivou ustanove. U izvješćima odgojitelja naglašava se funkcija oglasnih ploča za roditelje, odnosno tzv. zidnih novina putem kojih su roditelji bili informirani o aktivnostima koje su se provodile u skupini, izjavama djece, fotografijama djece u aktivnostima, pozivom za sudjelovanjem na način donošenja neoblikovanog i ostalog materijala potrebnog za aktivnosti, odnosno opremanje specifičnih, tematskih centara u skupini.

Odgojitelji su na mjesečnoj bazi osigurali termin za individualne razgovore s roditeljima, a na oglasnim pločama izmjenjivali članke vezane uz zdravlje, psihomotorni razvoj djeteta rane i predškolske dobi, teme o odgoju, teme vezane uz aktivnosti koje se provode u skupini i sl. s osnovnim ciljem informiranja i pružanja podrške roditeljskoj ulozi i osiguranja potrebne potpore cjelovitom razvoju djeteta.

Na web stranici vrtića su postavljeni termini i kontakti za individualne razgovore s roditeljima.

Sa ciljem vrednovanja rada vrtića i kvalitetnije suradnje s roditeljima, vrtić je u ožujku 2023. godine proveo on-line anketu kojom se ispitivalo zadovoljstvo roditelja međusobnom suradnjom i radom vrtića. Rezultati pokazuju visoku razinu zadovoljstva roditelja radom vrtića, a navedene sugestije i primjedbe uzet će se u obzir prilikom planiranja daljnjeg odgojno- obrazovnog rada.

Odgojiteljsko vijeće Vrtića sjednice je održavalo sukladno Godišnjem planu i programu Ustanove, a Upravno vijeće Vrtića sjednice održava redovito te obavlja zadaće i poslove utvrđene Zakonom o ustanovama, Zakonom o predškolskom odgoju i obrazovanju, Statutom Vrtića i ostalim propisima i aktima.

KLASA: 400-04/23-01/3

UR. BROJ: 2142-1-16-01-23-1

Krk, 25.kolovoza 2023.

 Ravnateljica:

 Irena Žic-Orlić,univ.mag.praesc.educ.

 Predsjednica Upravnog vijeća:

 Tamara Žic,dipl.iur